Source: https://www.jogiforum.hu/hirek/archivum/2016-02.3.0
Timestamp: 2019-06-16 04:45:40
Document Index: 27401197

Matched Legal Cases: ['bíróság ', 'bíróság ', 'Kúria ', 'bíróság ', 'Kúria ', 'Kúria ']

Beismerte a gyilkosságot az eutanáziatörvényt kezdeményező néhai holland egészségügyi miniszter halálra késelésével vádolt férfi, aki a bíróság előtt kijelentette: "Isten parancsára" cselekedett.
E-információ, e-dokumentumok, személyre szabott online űrlapok, online kommunikáció - Elektronikus perek és online ügyintézés válthatja fel rövidesen a bíróságok és hivatalok eljárásrendjét - az elektronikus ügyintézésről szóló törvény legalábbis az ehhez vezető út egyik előszobája.
A pénzügyi és vagyongazdálkodás területét érintően, valamint a belső kontrollrendszer kialakításában és működtetésében tárt fel hiányosságokat az Állami Számvevőszék (ÁSZ) két kórház ellenőrzése során - közölte a szervezet. Az ÁSZ mind a fenntartónak, mind a kórházaknak tett intézkedési javaslatokat.
Hivatalosan is holttá nyilvánították a több mint négy évtizede nyomtalanul eltűnt Lord Lucant, akit sokan a család gyermekfelvigyázójának meggyilkolásával gyanúsítanak.
Az Alkotmánybíróság (Ab) visszaható hatállyal megsemmisítette a Kúria egyik, adóügyekkel kapcsolatos közigazgatási jogegységi döntését, valamint elrendelte az annak alapján jogerősen lezárt büntetőeljárások felülvizsgálatát. Az Ab honlapján közzétett határozat a jogegységi döntést alkalmazó egyik bíró indítványa nyomán született.
Több tucat palesztin ház bontásának látott neki egy katonai területté nyilvánított ciszjordániai övezetben az izraeli hadsereg, ám a legfelsőbb bíróság még aznap délelőtt leállíttatta a buldózereket.
A Kúria kimondta, hogy törvénysértő a Fővárosi Ítélőtábla tavaly nyári döntése, amellyel új elsőfokú eljárásra utasított az 1956-os forradalom utáni megtorlások miatt háborús bűntettekkel vádolt 95 éves Biszku Béla ügyében. Ez az ítélet elsősorban elvi jelentőséggel bír, a vádlott bűnösségéről nem született döntés, a folyamatban lévő eljárás menetét nem befolyásolja a Kúria határozata.
A korábbi Mt. még nem szólt róla, de a bírói gyakorlat jogszerűnek ismerte el az óvadék kikötését a munkaviszony keretében. A 2012. évi I. törvény már részletesen rendelkezik a jogintézményről, rendezettebb, átláthatóbb körülményeket teremtve. A szabályozás célja: garancia, hogy károkozás esetén a munkáltató legalább a kár egy részéhez hozzájusson. Gyakorlati tapasztalat ugyanis, hogy károkozást követően behajthatatlanná válik a munkáltató jogos követelése.
A turizmusfejlesztési intézkedések jogi, intézményi rendszerének kialakításában ugyan nem talált kifogásolnivalót a 2013. január és 2015. augusztus közötti ellenőrzött időszakban az Állami Számvevőszék (ÁSZ), hiányosságokat tártak fel ugyanakkor az ellenőrzésben - tájékoztatott jelentésében az ÁSZ.
Putyin elnök utasítást adott a "Google-adó" kidolgozására - Áfa-kötelessé tennék a szoftvereket
A Magyar Bírói Egyesület közleményben szólította fel a törvényhozás, a végrehajtó hatalom és a közélet szereplőit, hogy tartózkodjanak a bíróságok és felsőbb bírósági döntések befolyásolására alkalmas nyilatkozatoktól.
Justizmord Kínában - Húsznál is több tisztségviselőt büntették meg
Huszonhét kínai tisztségviselőt büntettek meg egy, a kínai Belső-Mongóliában 1996-ban tévedésből halálra ítélt, majd kivégzett 18 éves férfi ügyében - számolt be a kínai média.
Bővült az új pszichoaktív anyagok jegyzéke - Gyorsabb reagálás - miniszteri rendeletben határozzák meg a jegyzéket
Két vegyülettel, a TH-PVP és a Mexedrone nevű anyaggal bővült az úgynevezett új pszichoaktív szerek jegyzéke - közölte az Emberi Erőforrások Minisztériumának egészségügyért felelős államtitkársága.
Hóman Bálint akadémiai tagságának visszaállítása miatt perindítás - Akadémiai kizárása jogellenes volt a családot képviselő ügyvéd szerint
Hóman Bálint történész, két világháború közti kultuszminiszter akadémiai tagságának visszaállítása érdekében indított pert a Magyar Tudományos Akadémia ellen Varga István ügyvéd. A felperest - a Hóman-család egyik tagját - képviselő jogász jelentette ezt be Budapesten.
Lengyelországban újból összevonják az igazságügyi miniszter és a főügyész tisztségét, az erre vonatkozó törvényt szavazta meg a szejm.
Az adatvédelmi hatóság szerint az alaptörvény módosítása közügy - A NAIH állásfoglalása különleges jogrend, terrorveszélyhelyzet esetén
Nem ejtik az adócsalás vádját a spanyol király nővére, Krisztina ellen - közölte a 6,1 millió eurós (1,8 milliárd forint) közpénzcsalási ügyben eljáró Palma de Mallorca-i bíróság.
400.000-, Ft kár, hogy nem használta az értékmegőrzőt - A fürdőkben mindig figyeljenek erre! - A Budapesti Békéltető Testület közleménye